CELEX: 32020D1067
Language: hu
Date: 2020-07-13 00:00:00
Title: A Tanács (EU) 2020/1067 határozata (2020. július 13.) az Európai Unió és a Svájci Államszövetség között levélváltás formájában, az 1994. évi GATT XXVIII. cikke alapján folytatott tárgyalások keretében létrejött, a Svájc által a fűszerezéssel előkészített hús tekintetében biztosított WTO-engedmények módosításáról szóló megállapodásnak az Unió nevében történő megkötéséről

21.7.2020   
               
               
                  HU
               
               
                  Az Európai Unió Hivatalos Lapja
               
               
                  L 233/1
               
            
         A TANÁCS (EU) 2020/1067 HATÁROZATA
         (2020. július 13.)
         az Európai Unió és a Svájci Államszövetség között levélváltás formájában, az 1994. évi GATT XXVIII. cikke alapján folytatott tárgyalások keretében létrejött, a Svájc által a fűszerezéssel előkészített hús tekintetében biztosított WTO-engedmények módosításáról szóló megállapodásnak az Unió nevében történő megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (6) bekezdése második albekezdése a) pontjának v. alpontjával,
         tekintettel az Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     Az (EU) 2019/1864 tanácsi határozatnak (2) megfelelően az Európai Unió és a Svájci Államszövetség között levélváltás formájában, az 1994. évi GATT XXVIII. cikke alapján folytatott tárgyalások keretében létrejött, a Svájc által a fűszerezéssel előkészített hús tekintetében biztosított WTO-engedmények módosításáról szóló megállapodást a felek 2019. december 9-én aláírták, figyelemmel a megállapodás egy későbbi időpontban történő megkötésére.
                  
               
                     (2)
                  
                  
                     E tanácsi határozat kizárólag az uniós kereskedelempolitikára vonatkozik, és az 1994. évi GATT XXVIII. cikkének keretében – az Unió számára a Kereskedelmi Világszervezetet (WTO) létrehozó egyezmény értelmében biztosított jog alapján – folytatott tárgyalások nyomán létrejött megállapodás végrehajtására irányul.
                  
               
                     (3)
                  
                  
                     A megállapodást jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az Európai Unió és a Svájci Államszövetség között levélváltás formájában az 1994. évi GATT XXVIII. cikke alapján folytatott tárgyalások keretében létrejött, a Svájc által a fűszerezéssel előkészített hús tekintetében biztosított WTO-engedmények módosításáról szóló megállapodást a Tanács az Unió nevében jóváhagyja.
            A megállapodás szövegét csatolták e határozathoz.
         
         
            2. cikk
            A megállapodásban előírt értesítést az Unió nevében a Tanács elnöke teszi meg (3).
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. július 13-án.
            
               
                  a Tanács részéről
               
               
                  az elnök
               
               J.BORRELL FONTELLE
            
         
         
            (1)  2020. június 17-i egyetértés (a Hivatalos Lapban még nem tették közzé).
         
            (2)  A Tanács (EU) 2019/1864 határozata (2019. október 24.) az Európai Unió és a Svájci Államszövetség között levélváltás formájában, az 1994. évi GATT XXVIII. cikke alapján folytatott tárgyalások keretében létrejött, a Svájc által a fűszerezéssel előkészített hús tekintetében biztosított WTO-engedmények módosításáról szóló megállapodásnak az Unió nevében történő aláírásáról (HL L 289., 2019.11.8., 1. o.).
         
            (3)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.